সদর উপজেলার আসন্ন ঈদগাঁও ইউনিয়ন পরিষদ নির্বাচনে চেয়ারম্যান পদে বিএনপি ও মহাজোট থেকে একের অধিক প্রার্থী থাকায় একক জামায়াত প্রার্থী সুবিধা জনক অবস্থানে রয়েছে। সরজমিনে দেখা যায়, ঈদগাঁও ইউনিয়নের আসন্ন নির্বাচনে চেয়ারম্যান পদে প্রার্থী হিসাবে প্রার্থী হিসাবে মহাজোট সমর্থিত পাঁচ প্রার্থী যথাক্রমে সোহেল জাহান চৌধুরী গরুর গাড়ী, খালেদ হাছান চৌধুরী মাইক, আবু তাহের চৌধুরী টেলিফোন, শরাফাত উল্লাহ লুতু কাপ পিরিচ ও হুমাইয়ুন তাহের চৌধুরী চশমা  প্রতীকে নির্বাচনী মাঠে মহাজোট প্রার্থী দাবী করে ভোট যুদ্ধে জনগণের দ্বারে দ্বারে ভোট প্রার্থনা অব্যাহত রাখলেও ইউনিয়নবাসী প্রকৃত মহাজোট প্রার্থী কে তা নিয়ে দ্বিধা দন্ধে রয়েছে। যার দরুণ মহাজোট সমর্থিত এসব প্রার্থীদের ভোট যুদ্ধে জয়ী হওয়ার সম্ভাবনা অনেকটা ক্ষীন বলে মনে করছেন সাধারণ ভোটাররা। অপর দিকে বিএনপি সমর্থিত দুয়ের অধিক প্রার্থী রয়েছে তারা হল বর্তমান চেয়ারম্যান হাজী ছৈয়দ আলম তালা প্রতীক, সাবেক চেয়ারম্যান ফরিদুল আলম দেওয়াল ঘড়ি প্রতীকে নির্বাচনে অংশ গ্রহণ করায় বিএনপি ঘরনার ভোট ব্যাংকেও ফাটল দেখা দিয়াতে এ  প্রার্থীরাও আছে চরম বিপাকে। অপর দিকে স্বতন্ত্র প্রার্থী হিসাবে পরিচিত মোহাম্মদ ফেরদৌস জাহাজ প্রতীকে নির্বাচনী মাঠে চষে বেড়ালে বিএনপি ও আওয়ামী ঘরনার সুবিধা ভোগী কিছু অংশের ভোট ও তার পক্ষে আসতে পারে। অন্য দিকে সুলতানুল ইসলাম দোয়াত কলম প্রতীকে মাঠে প্রচারণা চালালেও নির্বাচনে জয়ী হওয়ার ব্যাপারে তার কোন স্প্রীট দেখা যাচ্ছে না। অপর দিকে ইউনিয়নে জামায়াতের একক প্রার্থী হিসাবে, সমাজ সেবক ও শিক্ষানুরাগী জননেতা মৌলানা ফাজেল ইবনে শরীফ আনারস প্রতীকে একক প্রার্থী হওয়াতে দিন দিন ইউনিয়নের নির্বাচনী চাল চিত্র তার অনুকুলে যাচ্ছে  বলে সচেতন ভোটারদের ধারনা। এছাড়া ইউনিয়নের সর্বাধিক ভোটার সমৃদ্ধ মেহের ঘোনা ৪ নং ওয়ার্ড থেকে সে প্রার্থী হওয়ায় বেশ সুবিধা জনক রয়েছে। এদিকে যে সমস্থ রাজনৈতিক দল থেকে একাধীক প্রার্থী হয়েছেন ঐ দল সমর্থিত ভোটাররা প্রার্থী বাছাইয়ে বিপাকে পড়ায় উল্লেখ যোগ্য একটি অংশ ভোট আনারস প্রতীকে আসার সম্ভাবনা রয়েছে। এছাড়া ইউনিয়নের জামায়াতের যে নির্দিষ্ট ভোট ব্যাংক রয়েছে তা অক্ষত থাকাতে আগামী ১০ জুলাইয়ের নির্বাচনে আনারস প্রতীকের প্রার্থী অন্য প্রার্থীদের ধরাশয়ী করে বিজয়ের মালা ছিনিয়ে আনলে অবাক হওয়ার কিছু থাকবে না।